1973


Godina 1973 (MCMLXXIII) bila je redovna godina koja počinje u ponedjeljak po gregorijanskom kalendaru.

Događaji

Januar/Siječanj 

 1. 1. - Ujedinjeno Kraljevstvo, Irska i Danska ulaze u Evropsku zajednicu, što je njeno prvo proširenje (u Norveškoj je ulazak odbijen prošlog septembra, danski Grenland se povukao 1985).
 1. 1. - Saudijska Arabija, Kuvajt, Katar i UAE dobijaju 25% učešća u naftnoj kompaniji Aramco.
 4. 1. - Pilot-epizoda britanske serije Last of the Summer Wine, najdugotrajnije komedije na svetu (31 serija, 295 epizoda, poslednja 2010).
 5. 1. - Aerosmith izdaju svoj prvi, istoimeni album.
 7. 1. - Crni rasista Mark Essex upao u hotel u New Orleansu i ubio sedam ljudi dok nije izrešetan helikopterskom i snajperskom vatrom (31. 12. je ubio dvojicu policajaca). 
 11. 1. - "Krah" 1973-74: počinje period opadanja vrednosti berzi, američke gube 45% do decembra 1974, a londonska 73%; recesija i povećana inflacija (→ stagflacija).
 14. 1. - Elvisov koncert Aloha from Hawaii, emitovan preko satelita u preko 40 zemalja Azije i Evrope.
 14. 1. - Super Bowl VII: Miami Dolphins završili prvu Savršenu sezonu, pobedivši Washington Redskinse u Los Angelesu sa 14-7 pred 90.182 gledatelja.
 15. 1. - Predsednik SAD Richard Nixon naređuje kraj ofanzivne akcije nad Severnim Vijetnamom na osnovu progresa u mirovnim pregovorima ("Božićno bombardovanje" izazvalo dosta kritika).

 15/16. 1. - Sovjetska Luna 21 sleće na Mesec sa Lunohodom-2 - misija traje do maja, prelazi 39km.
 ca. januar - Kampanja štednje u SFRJ usled nedostatka likvidnosti - u Beogradu se sakuplja stabilizacioni fond putem obustave 5-10% plate u vidu trogodišnjeg zajma.
 17. 1. - Kazna profesoru Mihailu Đuriću smanjena sa dve godine na devet meseci - Đurićev zatvor je izazvao kritike u zemlji i inostranstvu, trojica profesora potpisnika peticije za njegovu amnestiju će biti isključena iz SKJ (amnestija Đurića bi izazvala slične zahteve u Hrvatskoj).
 17. 1. - Proglašeno da je stupio na snagu novi ustav Filipina: formalno parlamentarni sistem umesto predsedničkog, ali zapravo Ferdinand Marcos zadržava vlast (do 1986).
 18. 1. - U Beogradu potpisan sporazum SAD i SFRJ o asistenciji zajedničkim preduzećima, prvi takav sporazum sa komunističkom zemljom (trenutno postoje samo četiri američka zajednička preduzeća, u poređenju sa po 18 iz Italije i Zapadne Nemačke).
 20. 1. - Amílcar Cabral, lider pokreta za nezavisnost Gvineje Bisau i Zelenortskih ostrva, ubijen u unutrašnjem sukobu - nasleđuje ga brat Luís (predsednik Gvineje Bisau 1974-80).
 22. 1. - Roe v. Wade: Vrhovni sud SAD poništio državnu zabranu abortusa (oboreno 2022.).
 22. 1. - The Sunshine Showdown na Jamajci: George Foreman porazio Joe Fraziera.
 22. 1. - Avion sa hadžijama loše sleteo u Kanou, Nigerija, 176 mrtvih, 26 preživelih.
 23. 1. - Erupcija vulkana na islandskom ostrvu Heimaey zamalo uništila luku i naselje.
 27. 1. - Vijetnamski rat: potpisan Pariski mirovni sporazum - okončano direktno američko učešće u ratu, povlačenje svih stranih vojnika, privremeno zaustavljen rat između dva Vijetnama (Južni Vijetnam pada 1975).
 27. 1. - Predsednik Tito se založio za zaposlenje disidenta Mihajla Mihajlova, kome je zabranjeno izdavanje (ipak, biće uhapšen 1974).
 30. 1. - Prvi koncert grupe Kiss.
 31. 1. - Pan American i Trans World Airlines otkazali kupovinu 13 Concorde-a.
 31. 1. - U Beču počeli preliminarni razgovori o Uzajamnim i uravnoteženim redukcijama snaga u centralnim evropskim zemljama (traju do 1989, naslediće ih Ugovor o konvencionalnim oružanim snagama u Evropi)
 31. 1. - Italijanska glumica Gina Lollobrigida je gost beogradskog FEST-a.
 januar, krajem - Tanker Overseas Aleutian dopremio u Njujork 250.000 tona lož-ulja, dobijenih za istu količinu pšenice ostavljene u sovjetskoj Odesi (zima u SAD je hladna i vlada nestašica energenata).

Februar/Veljača 

 3. 2. - Nakon protesta veterana, koji smatraju da ih je Dušan Makavejev uvredio u intervjuu zapadnonemačkim novinama, beogradski tužilac predložio da Dušan Makavejev bude optužen po članu 174 KZ, ismevanje države, simbola ili predstavnika; Makavejev je 22. 2. isključen iz SKJ, istog meseca napušta zemlju (→ W.R. - Misterije organizma).
 veljača, početkom - U Beogradu osnovan Jugoslovenski savet za zaštitu i unapređenje čovekove okoline; smatra se da je jedan dan udisanja beogradskog vazduha isto što i pušenje 20 cigareta (sledeće zime je i nafta poskupela, pa se troše prljaviji energenti).
 2 i 5. 2. - Gina Lollobrigida, a zatim i Josephine Baker posetili Brione i Tita (Josephine opet u junu).
 5. 2. - Japan i NR Kina dogovorili uspostavljanje diplomatskih odnosa.
 9. 2. - Kambodžanski građanski rat: pošto Crveni Kmeri nisu odgovorili na mirovnu ponudu, nastavlja se američko bombardovanje (Operacija Freedom Deal).
 12. 2. - Operacija Homecoming: prvi američki zarobljenici odlaze iz Vijetnama.
 12. 2. - Potpredsjednik SIV za ekonomska pitanja Jakov Sirotković započeo razgovore u Washingtonu (prošlogodišnja vrednost trgovine 350 miliona dolara, najviša za neku istočnu zemlju).
 13. 2. - Američki dolar devalvirao za 10% - druga devalvacija za 14 meseci, u naporu da se reši međunarodna monetarna kriza.
 21. 2. - Izrealci zabunom oborili libijski putnički avion iznad Sinaja - gine 108 od 113 putnika i članova posade.
 21. 2. - Krvavi neredi islamista u Hami i Homsu jer je predlog sirijskog ustava sekularnog karaktera - u ustavu usvojenom u martu ipak stoji da je predsednik musliman i da je islam izvor zakonodavstva.
 21. 2. - Vientianski ugovor: primirje između kraljevske vlade Laosa i komunističkog pokreta Pathet Lao, predviđena koaliciona vlada (komunisti preuzimaju vlast 1975).
 27. 2. - Pripadnici Američkog indijanskog pokreta okupirali Wounded Knee, mesto masakra iz 1890. (ostaju do 8. 5.).
 28. 2. - Izdat postmoderni roman Gravity's Rainbow Thomasa Pynchona.

Mart/Ožujak 

 1. 3. - U SAD izdat album Pink Floyda The Dark Side of the Moon.
 4. 3. - Parlamentarni izbori u Čileu: opoziciona desna Konfederacija demokratije opet ima najviše mandata ali manje nego ranije - ne može opozvati predsednika Allendea.
 4. 3. - Nakon što je kit potopio njihovu jahtu na Pacifiku, Maurice i Maralyn Bailey će provesti 117 dana na gumenom splavu.
 6. 3. - Društvo za nauku i umjetnost Crne Gore bira prve članove - od 1976. Crnogorska akademija znanosti i umjetnosti.
 8. 3. - Prvi veći napad Privremene IRA-e u Britanij od početka Nevolja - detonirana auto-bomba u Londonu; istog dana se u Severnoj Irskoj održava referendum kojeg irski nacionalisti bojkotuju.
 10. 3. - Ubijen guverner Bermude Richard Sharples.
 11. 3. - Parlamentarni izbori u Francuskoj: Unija demokrata za republiku (degolisti) 272 mandata (-82), Mitterrandovi socijalisti 102 (+45), komunisti 73 (+39).
 12. 3. - Šest evropskih valuta učestvuje u "monetarnoj zmiji".
 14. 3. - Liam Cosgrave novi premijer Irske (do 1977).
 mart - Moratorijum na povećanje cena u Jugoslaviji.
 mart - Savez komunista na Filozofskom fakultetu BU odbio smenu osmoro profesora, koja je tražena sa univerzitetskog nivoa (Svetozar Stojanović, Mihailo Marković, Ljubomir Tadić, Zagorka Pešić-Golubović, Milorad Životić, Dragoljub Mićunović, Trivo Inđić, Nebojša Popov); profesori su pod pritiskom od prošle jeseni, za sada ih štiti autonomija univerziteta.
 mart - Predsjednik SIV Džemal Bijedić na azijskoj turneji. 

 19. 3. - Grupa Deset odlučila da pređe na plivajući kurs valuta - početak kraja Bretton Woodskog sistema.
 20. 3. - Iračko-kuvajtski konflikt (1973): iračke snage zauzele jednu kuvajtsku karaulu, povukli se pet nedelja kasnije.
 23. 3. - Eskalacija skandala Watergate: sudija pročitao pismo Jamesa McCorda u kome stoji da su optuženi bili pod pritiskom od ljudi iz Bele kuće da počine krivokletstvo.
 25. 3. - Osnovano Udruženje TV reditelja SFRJ i ustanovljena nagrada za TV režiju - prvi dobitnik Branko Pleša za TV dramu "Prokletinja".
 26. 3. - Prva epizoda američke sapunice The Young and the Restless (11.000 epizoda do 2016, traje i dalje).
 27. 3. - 45. dodjela Oscara: najbolji film je "Kum I", ukupno tri nagrade od 10 nominacija; Cabaret dobio osam oskara od 10 nominacija, najbolji strani film "Diskretni šarm buržoazije".
 29. 3. - Poslednji američki vojnik napušta Vijetnam.

April/Travanj 

 1. 4. - Otvorena renovirana zgrada lutkarskog pozorišta "Pinokio" u Zemunu.
 1. 4. - U Australiji izvršena racija na oko 80 domova Hrvata osumnjičenih za terorističku aktivnost - konzervativna većina u Senatu će kritikovati laburističku vladu zbog ovoga (u maju određena istraga).
 1. 4. - Nakon što mu je naređeno da napusti SAD, John Lennon sa Yoko Ono proglašava "Nutopiju" (od sledećeg leta, John i Yoko su razdvojeni 18 meseci, Johnov "izgubljeni vikend").
 1 - 7. 4. - U SAD organizovan nacionalni bojkot mesa zbog nedavnih poskupljenja. 
 3. 4. - Dr Martin Cooper iz Motorole obavio prvi razgovor mobilnim telefonom - aparat teži oko 1 kg i košta 3.995$ (ekvivalent oko 22.400$ u 2017.).
 3 - 4. 4. - Titova turneja u Srbiji: Kraljevo, Vrnjačka Banja, Paraćin, Ćuprija, Svetozarevo. Zalaže se za veću kontrolu partije nad društvom, uklanjanje deformacija (npr. bogaćenje pojedinaca i nestašica stanova), kritikuje uvoz sirovina koje postoje kod nas, "šrafciger industriju", davanje prednosti nafti umesto uglju itd.. 
 4. 4. - U Njujorku otvoren Svjetski Trgovački Centar.
 5. 4. - Lansiran Pionir 11.
 5 - 15. 4. - U Sarajevu održano svjetsko prvenstvo u stonom tenisu, bronze za Antuna Stipančića i Dragutina Šurbeka; izraelski tim se povukao iz sigurnosnih razloga.

 6. 4. - Otvorena nova zgrada Narodne biblioteke Srbije.
 6. 4. - Indijska intervencija za povratak reda u Kraljevini Sikkim, sledećeg meseca potpisan sporazum (zemlja se priklučuje Indiji 1975).
 7. 4. - Pesma Evrovizije: drugu godinu zaredom pobedila numera iz Luksemburga, a Zdravko Čolić ("Gori vatra") je 15.
 7. 4. - Švedski parlament odobrio jednogodišnja izvanredna ovlašćenja u prismotri stranaca osumnjičenih za terorizam, pretpostavlja se Arapa i Jugoslavena (→ Otmica zrakoplova iz prošlog rujna).
 10. 4. - Operacija Izvor mladosti: izraelski komandosi ubili trojicu palestinskih lidera u Bejrutu - deo odmazde za Minhenski masakr.
 10. 4. - Orkanski južni vetar na Zlatiboru dostiže brzinu od 170 km/h (47 m/s) i čupa stoletne borove. Udari juga kod Šibenika dostižu 120 km/h (33 m/s), u Kvarnerskom zalivu prekinut pomorski saobraćaj.
 10. 4. - Invicta International Airlines Flight 435: britanski avion pao u Švajcarskoj, 108 mrtvih, 37 preživelih.
 12. 4. - Na konferenciji za štampu objavljeno da su četvorica pripadnika Bugojanske grupe bila uhvaćena prošle godine, da su u međuvremenu osuđeni, trojica streljana (Đuro Horvat, Vejsil Keškić i Mirko Vlasnović, svi australski državljani) i jedan osuđen na 20 godina (Ludvig Pavlović); australska vlada će protestirati zbog pogubljenja svojih državljana.
 15. 4. - Gadafijev govor u Zuwari, objavljuje "Kulturnu revoluciju", osnovani "narodni komiteti" (→ Libijska Džamahirija 1977-2011).
 15. 4. - Prikazan TV film "Leptirica".
 april - Ofanziva Crvenih Kmera, stižu do periferije Pnom Pena, ali odbijeni pojačanim američkim bombardovanjem.
 april? - Smjenjen gen. Ivan Mišković, savjetnik za sigurnost predsjednika Tita (vraćen na scenu 1979).
 19. 4. - Tito i Brandt na Brionima: pitanje odštete za II sv. rat će biti rešeno dugoročnom ekonomskom saradnjom, Nemci nisu želeli prihvatiti plaćanje reparacija jer bi to postavilo presedan za druge zemlje.
 19. 4. - Portugalska Socijalistička partija osnovana u Zapadnoj Nemačkoj.
 19. 4. - Prikazan film Soylent Green.
 20. 4. - Na ulazu u Kanal Volga – Don otkriven Lenjinov spomenik, visok 27 metara, tj. 57 sa postamentom (zamena za Staljina, uklonjenog 1961/62).
 23. 4. - U Beogradu se održava prvi Savet federacije, Tito najavljuje "revolucionarne promene" u ekonomskim i društvenim odnosima sa novim ustavom koji se priprema.
 25. 4. - Libanski premijer Saeb Salam daje ostavku jer predsednik Frangieh ne želi smeniti komandanta vojske Iskandara Ghanema - u naredne dve godine slede četiri premijera.
 30. 4. - Skandal Watergate: predsednik Nixon objavljuje da su pomoćnici Bele kuće, H.R. Haldeman, John Ehrlichman i dr. dali ostavke.

Maj/Svibanj 

 1. 5. - Oko 1,6 miliona radnika u Velikoj Britaniji obustavlja rad, protestujući protiv vladine antiinflacione politike.
 3. 5. - Završen Sears Tower (od 2009. Willis Tower) u Čikagu - 527 m, 108 spratova, najviša zgrada na svetu do 1998.
 5. 5. - Led Zeppelin svira pred 56.800 ljudi na stadionu u Tampi, Florida - oboren rekord Bitlsa iz 1965.
 maj, prva polovina - Četvrta konferencija SKJ na kojoj do izražaja dolazi Stane Dolanc, sekretar izvršnog biroa - Tito je odsutan, po prvi put se javno govori o njegovim odmaklim godinama.
 10. 5. - Osnovan Front Polisario za nezavisnost Zapadne Sahare (pod španskom vlašću do 1976).
 12. 5. - "Mirovni projekat": splav Acali kreće na putovanje od 101 dana između Kanarskih ostrva i Jukatana - antropolog Santiago Genovés sprovodi eksperiment o nasilju na 10 dobrovoljaca, koji mediji nazivaju Sex Raft.
 14. 5. - Lansiran Skylab, prva američka svemirska stanica, pri čemu je poslednji put upotrebljena raketa Saturn V. Do februara 1974. na stanici će se smeniti tri posade (obrušena 1979).
 maj - Predsedništvo SKJ usvojilo Plat­formu za pripremu stavova i odluka Desetog kongresa (1974).
 maj - Libijske snage ulaze u pojas Aouzou na severu Čada (→ Čadsko-libijski sukob 1978-87, čadska prava potvrđena 1994).
 17. 5. - Skandal Watergate: počinju TV prenosi saslušanjâ u Senatu.
 17. 5. - Melkartski sporazum okončava dvonedeljne sukobe između libanske vojske i PLO.
 21. 5. - Ustavna komisija SFRJ prihvatila nacrt novog Ustava.
 22. i 24. 5. - Britanski političar Lord Lambton a zatim i Earl Jellicoe, lider Gornjeg doma britanskog parlamenta, daju ostavke zbog zasebnih seksualnih skandala sa prostitutkama.
 22. 5. - Izložba savremenog naoružanja i vojne opreme u Nikincima. 

 24. 5. - Otvorena Hala Pionir u Beogradu (od 2016. Hala Aleksandar Nikolić).
 25. 5. - Izborom Héctora José Cámporasa okončana vojna diktatura u Argentini (tzv. Revolución Argentina, 1966-73, vojna vlast će se vratiti 1976-83).
 25. 5. - Izdavačka kuća Virgin Records izdala prvu ploču, Oldfieldov Tubular Bells.

 29. 5. - YU grupa izdala debitantski album, prvi LP srpskog roka (među pesmama: "Čudna šuma", "More", "Crni leptir").
 30. 5. - Finale fudbalskog Kupa šampiona Evrope održano na "Zvezdinom" stadionu u Beogradu, pred oko 90.000 gledalaca: Ajaks - Juventus 1:0.
 maj - Uveden fluktuirajući kurs dinara (od decembra 1971 vrednost mu je bila 17 za američki dolar).

Jun/Juni/Lipanj 
 1. 6. - Grčka vojna hunta ukinula monarhiju nakon što je u Mornarici razotkrivena zavera.
 1 - 9. 6. -  U Beogradu održano evropsko prvenstvo u boksu, zlato uzeli Mate Parlov i Marijan Beneš, srebro Zoran Jovanović, bronzu Živorad Jelesijević. 
 2. 6. - U Teheranu ubijen američki vojni savetnik potpuk. Lewis Hawkins - Iran je ove godine od SAD kupio vojne opreme za dve milijarde dolara, uključujući 70 aviona.
 3. 6. - Sovjetski putnički nadzvučni avion Tupoljev Tu-144 se srušio na pariskom avio-sajmu, 15 poginulih.

 6. 6. - U Poljskoj izrađen prvi Fiat 126 "peglica".
 7. 6. - Veće naroda savezne skupštine SFRJ prihvatilo nacrt Ustava i stavila ga u javnu raspravu.
 7. 6. - Jugopetrol‐Kotor potpisao joint venture sa dve američke firme za istraživanje nafte.
 7. 6. - Willy Brandt stigao u posetu Izraelu.
 8. 6. - Francisco Franco prepušta nakon 35 godina položaj predsednika španske vlade admiralu Luisu Carreru Blancu a sam ostaje caudillo.
 9. 6. - Američki konj Secretariat je prvi od 1948. koji je osvojio triplu krunu.
 11. 6. - Potres u Ivancu, materijalna šteta i nekoliko ozlijeđenih.
 12. 6. - Helmut Kohl postaje šef CDU (kancelar 1982-98).
 13. 6. - CK Rumunske KP odobrio da se posle 20 godina nastavi gradnja kanala Dunav – Crno more - dva kraka završena 1984. odn. '87, po cenu dve milijarde dolara.
 14. 6. - Srušila se Travnička sahat-kula u Gornjoj čaršiji.
 14. 6. - Student Lazar Stojanović osuđen na dve godine zatvora za "neprijateljsku propagandu" povodom filma Plastični Isus; njegovi profesori na Filmskoj akademiji, Živojin Pavlović i Aleksandar Petrović izbačeni s posla.
 jun - Zakonom se ograničava odlazak radnika iz SFRJ, naročito kvalifikovanih i vojničke dobi, biće stavljen pod kontrolu agencija (najava izglasavanja u NYT).
 jun - Stane Dolanc, sekretar Izvršnog biroa predsedništva SKJ u poseti Havani - otopljavanje odnosa Jugoslavije i Kube
 jun - Zbog suspenzije Nikole Pilića, 81 igrač bojkotuje Wimbledonski teniski turnir.
 18 - 25. 6. - Washingtonski samit Nixona i Brežnjeva, potpisan Sporazum o prevenciji nuklearnog rata, Brežnjev se 24. 6. obraća američkoj javnosti preko TV.
 20. 6. - Juan Perón se vratio u Argentinu posle 18 godina progonstva; dočekuje ga ogromna masa na koju je pucano iz snajpera, ubijeno najmanje 13 osoba (Masakr na Ezeizi); Peron je predsednik do smrti, manje od godinu dana, sledi njegova supruga Isabel do 1974-76.
 21. 6. - Stupio na snagu Osnovni ugovor o osnovama odnosa između SR Nemačke i Nemačke DR - dve zemlje se priznaju, otvaraju stalne misije (de fakto ambasade), omogućen prijem u UN.
 24. 6. - Piromanski napad na gay bar UpStairs Lounge u New Orleansu, 32 mrtvih. 
 27. 6. - Predsednik Urugvaja Juan María Bordaberry raspustio kongres i ukinuo ustav - početak civilno-vojne diktature (do 1985, Bordabery je zbačen od vojske 1976).
 27. 6. - Prikazan Live and Let Die, osmi film o Jamesu Bondu, prvi sa Rogerom Moorom.
 29. 6. - Tanquetazo - pokušaj vojnog udara protiv čileanskog predsednika Allendea; fotonovinar Leonardo Henrichsen snimio smrtonosne pucnje na sebe.

Jul/Juli/Srpanj 
 1. 7. - U SAD osnovana DEA, agencija za borbu protiv krijumčarenje i upotrebe narkotika.
 1. 7. - Britanska biblioteka izdvojena iz Britanskog muzeja.
 1. 7. - Potpisom predsjednika Nixona na snagu stupa Case-Churchov amandman kojim je zabranjeno bilo kakvo djelovanje američkih oružanih snaga u Vijetnamu, Kambodži i Laosu bez prethodnog odobrenja Kongresa i time de facto konačno potvrđen izlazak SAD iz vijetnamskog rata; Nixon, koji se protivio amandmanu, ga je prisiljen potpisati kada je postalo jasno da u u Kongresu ima podršku iznad dvije trećine nužne za zaobilaženje predsjedničkog veta.
 3. 7. - David Bowie okončao na sceni lik Ziggy Stardust (ove godine je izdao dva albuma, Aladdin Sane i Pin Ups, snimljen je i dokumentarac Ziggy Stardust and the Spiders from Mars).
 4. 7. - Ugovor iz Chaguaramasa ustanovljava Karipsku zajednicu (CARICOM).
 4. 7. - Bubnjar Slade-a, popularne grupe glam rocka, teško ozlijeđen u prometnoj nezgodi, ali se oporavlja.
 5. 7. - Vojni udar u Ruandi, zbačen Grégoire Kayibanda, dolazi Juvénal Habyarimana, takođe Hutu (do atentata 1994).
 10. 7. -  nezavisni od Velike Britanije.
 10. 7. - Unuk J. Paul Getty-a otet u Rimu - oslobođen u decembru nakon što su mu odsekli uho i deda na kraju pristao da plati otkup.
 11. 7. - Varig Flight 820: brazilski avion prinudno sleteo blizu pariskog aerodroma Orly, nakon što je dosta putnika već stradalo od dima - 123 mrtvih, 11 preživelih (među kojima i kapetan, koji će nestati 1979. iznad Pacifika).
 12. 7. - Savezna skupština SFRJ donela Rezoluciju o osnovama za ostvarivanje društve­ne samozaštite u sistemu samoupravljanja, krajem godine donet je i Zakon o osnovama državne bezbeđnosti.
 jul - Osnovana Trilateralna komisija, nevladina diskusiona grupa za bližu saradnju Severne Amerike, Zapadne Evrope i Japana.
 16. 7. - Senatski komitet obavešten da je predsednik Nixon tajno snimao razgovore.
 17. 7. - Afganistan: dok je kralj Mohammed Zahir Shah u inostranstvu, njegov rođak Mohammed Daoud Khan se proglasio za predsednika - Republika Afganistan traje do Saurske revolucije 1978.
 18. 7. - Ustavni akt Severne Irske: predviđena Skupština umesto ukinutog Parlamenta i devoluirana Egzekutiva (nije zaživelo).
 18. 7. - Gadafi šalje "Marš jedinstva" prema Kairu, kako bi se ubrzalo ujedinjenje Libije i Egipta (→ Federacija Arapskih Republika), ali zaustavljeni su na granici - u decembru će doći i do prekida diplomatskih odnosa.

 20. 7. - Bruce Lee umro u Hong Kongu, šest dana pre prikazivanja filma "U zmajevom gnezdu".
 20. 7. - Japan Airlines Flight 404: japanski i palestinski teroristi oteli džambo-džet iznad Holandije, tri dana kasnije u Damasku putnici pušteni, avion uništen.
 21. 7. - Lillehammerska afera: agenti Mosada greškom ubili marokanskog konobara u Norveškoj, šestorica od 15 agenata uhapšeni.
 22/23. 7. - Nepogoda zahvata Sloveniju, okolinu Zagreba, severnu Bosnu, rano ujutru i Vojvodinu i Beograd - orkanski vetar s udarima 90-160 km/h i grad (tuča); velika materijalna šteta u Beogradu.
 26. 7. - 1. 8. - 20. Filmski festival u Puli, Velika zlatna arena za film "Sutjeska".
 28. 7. - Summer Jam at Watkins Glen - rock festival u državi New York sa 600.000 posjetitelja.
 29. 7. - Tragična pogibija vozača Rogera Williamsona na nizozemskom Grand Prixu.
 31. 7. - Francuska, Nemačka i UK dogovorili mere za zajedničko finansiranje svemirskih programa (Evropska svemirska agencija osnovana 1975).

Avgust/August/Kolovoz 

 2. 8. - Summerlandska katastrofa: požar u rekreativnom centru na otoku Man odnosi 50 žrtava.
 5. 8. - Pripadnici Crnog septembra pucali na atinskom aerodromu, ubijene 3 osobe, 55 ranjeno.
 7. 8. - Kulturna revolucija u NR Kini: otvorena kampanja Kritikujte Lina, kritikujte Konfučija, interpretacija istorije i sredstvo napada na političke protivnike.
 7. 8. - 18. 10. - Operacija Anorí kolumbijske vojske protiv gerile Vojske nacionalnog oslobođenja (ELN).
 8. 8. - Eksplozija u garderobi beogradske železničke stanica, jedna osoba poginula.
 8. 8. - Serijski ubica Dean Corll ubijen od svog saučesnika - za tri godine u Houstonu mučeno i ubijeno 28 tinejdžera.
 11. 8. - Prikazan film American Graffiti. 
 11. 8. - Govor Ala Grassbyja, australskog ministra za imigraciju, "Multikulturno društvo za budućnost" - okončava se politika bijele Australije.
 11. 8. - DJ Kool Herc na jednoj žurci u New Yorku izveo tehnike budućeg hip-hopa.
 11. 8. - Autobus sleteo u kanjon Morače, sedam mrtvih.
 14. 8. - Ratifikovan novi Ustav Pakistana, raniji predsednik Zulfikar Ali Bhutto postaje premijer (do vojnog udara 1977).
 15. 8. - Okončava se američko bombardovanje Kambodže, nosač aviona USS Constellation napušta položaj Yankee Station u Tonkinskom zalivu, zauzet 1964. (rok zadat Case-Churchovim amandmanom).
 avgust - U pustinji Mohave američki marinci održavaju manevre Alkali Canyon '73, vežbe za pustinjsko ratovanje (npr. na Bliskom istoku).
 23. 8. - Predsednik Allende postavio generala Augusto Pinocheta za komandanta čileanske armije, dan nakon skupštinske rezolucije da njegova vlada ne poštuje ustav.
 23 - 28. 8. - Pljačka Kreditbanken-a na stokholmskom trgu Norrmalmstorg vodi talačkoj krizi iz koje se rađa pojam "Stokholmski sindrom".
 24 - 28. 8. - Deseti nacionalni kongres KP Kine, izabran novi politbiro, važne pozicije zauzima "banda četvorke".
 avgust-septembar - Nastanak portugalskog "Kapetanskog pokreta" i Pokreta oružanih snaga: mladi levičarski oficiri će dogodine izvesti Revoluciju karanfila.

Septembar/Rujan 

 1. 9. - Gadafi objavio eksproprijaciju 51% imovine stranih naftnih kompanija u Libiji.
 1 - 9. 9. -   U Beogradu održan prvi svetski šampionat u vodenim sportovima u organizaciji FINA, jugoslovenski vaterpolisti osvojili bronzu (tokom treninga pre početka šampionata, sportistima pozelenela kosa od bakar sulfata).
 5 - 9. 9. - Samit nesvrstanih u Alžiru. 

 11. 9. - Državni udar u Čileu 1973: nakon perioda nestabilnosti, Augusto Pinochet ruši demokratski izabranog socijalističkog predsjednika Salvadora Allendea.
 11. 9. - JAT-ov let 769: Pred sletanje u Titograd, JAT-ova Karavela udarila u Međeđi vrh planine Maganik - 41 žrtva.
 12. 9. - Počinje Tokijska runda razgovora o GATT (Opšti sporazum o carinama i trgovini), traje do 1979, carine skresane preko 300 milijardi dolara.
 septembar - Novi talas čistki u Savezu komunista Jugoslavije, radi pročišćavanja pred 10. kongres sledeće godine iz partije su izbačene hiljade članova; na meti su "anarholiberali" (zagovornici demokratizacije), osuđuje se "pseudohumanizam" (popustljivost prema prethodnima).
 15. 9. - Umro švedski kralj Gustaf VI Adolf, nasleđuje ga unuk Carl XVI Gustaf.
 18. 9. - Obe Nemačke (SRN i NDR) primljene u UN.
 20. 9. - "Bitka polova" u tenisu - Billie Jean King pobedila, znatno starijeg, Bobbyja Riggsa.
 22. 9. - Henry Kissinger, do sada savetnik za nacionalnu bezbednost, postaje državni sekretar Sjedinjenih Država (do 1977).
 24. 9. -  jednostrano proglašava nezavisnost od Portugala (priznato sledeće godine, nakon revolucije u Portugalu).
 24. 9. - 1. 10. - Poseta sovjetskog premijera Kosigina Jugoslaviji; sporazum za ubrzanu primenu prošlogodišnjih kredita od 540 miliona dolara (poređenja radi, asistencija i zajmovi SAD u prošle dve decenije iznose dve milijarde).
 27. 9. - Lansiran Sojuz-12, prvi sovjetski svemirski brod sa posadom od tragedije Sojuza-11 pre dve godine.

Oktobar/Listopad 

 27. 9. - 6. 10. -  EuroBasket 1973 u Španiji: Jugoslavija uzima prvu evropsku titulu.
 6. 10. - Vojin Lukić, bivši savezni sekretar za unutrašnje poslove, osuđen na 2 i po godine za "neprijateljsku propagandu".
 6. 10. - Vozač F1 François Cevert poginuo na treningu u Watkins Glenu, njegov timski kolega Jackie Stewart se povlači jednu trku ranije nego što je planirao.
 6 - 25. 10. - Jomkipurski rat - Egipat i Sirija napali Izrael na najsvetiji jevrejski dan (četvrti i najveći arapsko-izraelski konflikt). Nakon početnog egipatskog uspeha, Izraelci prešli preko Sueckog kanala, na sirijskom frontu zauzeli još Golanske visoravni.
 6 - 8. 10. - Operacija Badr: Egipćani prešli preko Sueckog kanala, odbili izrelski napad i dodatno napredovali. Sirijci zauzimaju planinu Hermon, Izraelci inače odolevaju na Golanu.
 10. 10. - Potpredsednik SAD Spiro T. Agnew dao ostavku zbog izbegavanja poreza, u decembru ga zamenjuje Gerald Ford (predsednik 1974-77).
 14. 10. - Proslava 400-godišnjice Velike seljačke bune u Donjoj Stubici, otkriven Augustinčićev Spomenik Seljačkoj buni.
 14. 10. - Počinje Operacija Nickel Grass, SAD dostavljaju oružje Izraelu.
 14. 10. - Narodna pobuna u Tajlandu, predvođena studentima: na masovnim demonstracijama u Bangkoku dolazi do sukoba sa vojskom i policijom i pogibije 77 osoba, kralj objavljuje ostavku vojne vlade Thanoma Kittikachorna, sledeće godine donesen novi ustav.
 17. 10. - Naftna kriza 1973.: arapski proizvođači nafte dogovorili smanjenje proizvodnje i povećanje cene. Narednih dana se uvodi embargo SAD-u zbog podrške Izraelu.
 18. 10. - Britanski ITV prikazao film The Unknown famine o gladi u Etiopskom Carstvu - disidenti dogodine umeću slike raskoši Haile Selassija i prikazuju ga kao The Hidden Hunger, što olakšava Dergov puč.
 18. 10. - Scullova aukcija u Njujorku: bračni par Scull je izneo 50 dela savremene umetnosti na aukciju u Sotheby'su - visoke cene i publicitet otvaraju vrata kasnijem tržištu umetninama.
 20. 10. - Saudi Arabija prekinula isporuku nafte SAD, do sutradan embargo je potpun.
 20. 10. - "Masakr subotnje večeri": predsednik SAD Nixon naređuje generalnom tužiocu Elliotu Richardsonu da otpusti Archibalda Coxa, istražioca slučaja Watergate - ovaj to odbija, kao i njegov zamenik, nakon čega Coxa otpušta treći po rangu u Ministarstvu pravde - ovo izaziva zahteve za Nixonov opoziv.

 20. 10. - Kraljica Elizabeta II otvorila zgradu Sidnejske opere.
 25. 10. - Američke vojne snage povisile gotovost na DEFCON 3 zbog sovjetske pretnje da će intervenisati na Bliskom istoku.
 27. 10. - Usled situacije na Bliskom istoku, jugozapadno od Beograda se održava vojna vežba Sava-73, u gradu isprobane sirene (SFRJ je dozvolila prelet sovjetskih aviona sa vojnom opremom za Egipat i Siriju, ne i trupa).
 30. 10. - Završen Bosforski most, prva veza Evrope i Azije od Kserksovog mosta 480. pne. - viseći most ima raspon 1.074 m, trenutno najduži van SAD.

 31. 10. - Trojica pripadnika Privremene IRA-e beže helikopterom iz dablinskog zatvora.

Novembar/Studeni 
 1. 11. - Leon Jaworski novi specijalni tužitelj u slučaju Watergate.
 5. 11. - Državni tajnik Henry Kissinger započinje "shuttle diplomaciju" za prekid neprijateljstava na Bliskom istoku.
 6. 11. - Brigitte Bardot napušta film i posvećuje se zaštiti životinja.
 7. 11. - Kongres SAD nadglasao veto predsednika Nixona na Rezoluciju o ratnim ovlastima kojom se želi ograničiti mogućnost predsednik da vodi rat bez odobrenja Kongresa.
 8. 11. - Potpisivanjem sporazuma okončan drugi "Bakalarski rat" - ograničeno britansko ribarenje u blizini Islanda, ali spor obnovljen već 1975.
 11. 11. - Tehnički sporazum između Egipta i Izraela na 101. kilometru puta Kairo-Suec.

 12. 11. - Tito odleteo u posetu SSSR.
 14. 11. - UK: princeza Ana se venčala sa kapetanom Markom Phillipsom.
 17. 11. - Afera Watergate: predsjednik Richard Nixon pred 400 upravnih urednika Associated pressa izjavio: "Nisam varalica" (I am not a crook).
 17. 11. - Pobuna na atenskoj Politehnici: grčka vojna hunta u krvi guši pobunu studenata (po datumu će biti nazvana teroristička organizacija).

 18. 11. - Moamer Gadafi stigao u posetu Jugoslaviji.
 21. 11. - Prikazan film Westworld, prvi sa jednostavnom digitalnom preradom slike.
 22. 11. - U Beogradu otvoren Centar za sport i rekreaciju "25. maj" (od 2006. "Milan Gale Muškatirović").
 23. 11. - Blizu Venecije se srušio italijansko-američki obaveštajni avion Argo 16, koji je pratio jugoslovenski sistem radara.
 25. 11. - U Grčkoj je zbačen vojni diktator pukovnik Georgios Papadopoulos, vlast je preuzela nova vojna hunta generala Phaidona Gizikisa.
 28. 11. - Objavljeno da će američka firma Westinghouse u Krškom izgraditi prvu nuklearnu elektranu u Jugoslaviji. 
 29. 11. - Peticija poziva Tita da bude doživotni predsednik, on odgovara da to nije lako, "može li iko biti jednako aktivan celog života?"; takođe odbacuje spekulacije da bi se SFRJ mogla vratiti u sovjetsku sferu.
 29. 11. - Požar u robnoj kući Taiyo u Kumamotu, Japan - 103 žrtve.
 30. 11. - Povodom 30-godišnjice AVNOJ-a, pušten u saobraćaj put Bihać-Jajce.

Decembar/Prosinac 
 1. 12. - Papua Nova Gvineja dobila samoupravu od Australije (nezavisnost 1975).

 4. 12. - Najbliži prilaz Pioneera 10 Jupiteru, čije snimke šalje na Zemlju.
 5. 12. - Prikazan film Serpico.
 6. 12. - Gerald Ford položio zakletvu kao novi američki potpredsednik.
 6. 12. - Dvojica mladih Britanaca osuđena u Sarajevu na četiri godine zatvora zbog posmatranja vojnog aerodroma.
 6. 12. - Prikazan folk horor film The Wicker Man.
 9. 12. - Potpisan Sunningdaleski sporazum, pokušaj da se uspostavi Egzekutiva Severne Irske sastavljena od unionista i nacionalista, i prekogranični Savet Irske - ubrzo propada usled unionističkog otpora.
 11. 12. - Ostpolitik, Praški ugovor: međusobno priznanje Zapadne Nemačke i Čehoslovačke, Minhenski sporazum (1938) proglašen ništavnim.
 13. 12. - Osnovano Društvo za nauku i umetnost Crne Gore.
 13. 12. - Pošto su sindikati smanjili proizvodnju ugljena, britanska vlada najavljuje štednju struje od Nove godine za komercijalne potrošače ("trodnevni tjedan").
 7 - 15. 12. -  U Jugoslaviji održano svetsko prvenstvo u rukometu za žene, Jugoslavija prva. 
 15. 12. - Američko psihijatrijsko društvo uklonilo homoseksualnost sa svog spiska bolesti.
 16 - 17. 12. - Ledena oluja na jugu Nove Engleske izaziva veliku štetu na drveću i električnim vodovima (roman i film The Ice Storm se događaju tokom Dana zahvalnosti). 
 17 - 18. 12. - Atentat na Fiumicinu: palestinski teroristi napali terminal rimskog aerodroma, bacili granate u jedan avion i kidnapovali drugi - ukupno 34 poginulih.
 18. 12. - U Italiji prikazan film Amarcord.
 20. 12. - Španski premijer Luis Carrero Blanco ubijen jakom eksplozijom u miniranoj ulici od strane ETA-e.
 22. 12. - Dofarski rat u Omanu: iranski šah šalje brigadu u pomoć omanskom sultanu.
 23. 12. - Sastanak OPEC u Teheranu: iranski šah objavio u ime proizvođača nafte podizanje cene sa 5,11 na 11,65 dolara za barel (ekvivalent 61 dolar iz 2017). Cena nafte je od jesenas učetvorostručena.
 25. 12. - Prikazan film The Sting, mnogonagrađen i najunosniji iz ove godine.
 25. 12. - Prikazan Magnum Force, drugi film sa Prljavim Harijem.
 26. 12. - Film The Exorcist počinje prikazivanje u samo 26 sala.
 28. 12. - Kometa Kohoutek u perihelu.
 31. 12. - AC/DC imaju prvu veću gažu u Sidneyu (osnovani prošlog novembra).

Tokom godine 

 Gradi se pruga Beograd-Bar, završen je Most iznad Male Rijeke, do 2001. najviši železnički most na svetu sa 198 m.
 Prema podacima NBJ, SFRJ ima suficit platnog bilansa od 330 miliona dolara (ili "preko 200 miliona", približno isto kao prošle godine; rezerve iznose 1,7 milijardi dolara; neka manja preduzeća su bankrotirala, druga su privoljena da isplate dugove, u zemlju je ušlo 1,1 milijardu dolara remitansi od gastarbajtera i 650 miliona od turizma (+25%).
 Izgrađena HE Orlovac kod Sinja.  
 prva polovina godine - Zbog proneverenih 1,8 miliona dolara osuđen Boško Tonev, generalni direktor Jugoslovenske poljoprivredne banke, ali nisu rasvetljeni svi aspekti pljačke (razotkrio ga nedeljnik "92").
 Osnovano Novosadsko pozorište – Újvidéki színház. 
 Albin Planinc podelio prvo mesto sa Tigranom Petrosjanom na turniru u Amsterdamu.
 U Parizu izgrađen Tour Montparnasse, sa 58 spratova i 210 m najviša zgrada u Evropi do 1990.

1973. u temama 
 Televizija. TV serije: "Kamiondžije" (snim. 1972), "Pozorište u kući 2" (1973-74), "Neven", "Filip na konju", "Naše priredbe", "Dva kapitena" (snim. 1972), "Od danas do sutra", "Slike bez rama - iz dečijih knjiga", "Šta se može kad se dvoje slože", "Veliki pronalazač", "Tajne Jadrana", "Glumci" (TV Beograd); "Ča smo na ovon svitu..." (TV Zagreb); "Opasni susreti" (TV Sarajevo). TV film "Leptirica".
 Neki domaći filmovi: "Žuta", "Paja i Jare", "Bombaši", "Sutjeska" (→ :Kategorija:Filmovi 1973.).

Rođenja

Januar/Siječanj 
 1. 1. - Miroslav Berić, košarkaš
 14. 1. - Giancarlo Fisichella, vozač F1
 19. 1. - Karen Lancaume, glumica († 2005)
 28. 1. - Katarina Kresal, slovenska političarka
 31. 1. - Portia de Rossi, australijska glumica

Februar/Veljača 
 4. 2. - Oscar De La Hoya, bokser
 8. 2. - Vlajko Senić, srpski političar
 10. 2. - Asmir Kujović, bosanskohercegovački književnik
 11. 2. - Mishal Husain, TV novinarka
 16. 2. - Cathy Freeman, australska atletičarka
 17. 2. - Goran Bunjevčević, fudbaler († 2018)
 24. 2. - Nihad Kreševljaković, bosanskohercegovački producent
 24. 2. - Sead Kreševljaković, bosanskohercegovački producent
 27. 2. - Goran Vujević, odbojkaš

Mart/Ožujak 
 1. 3. - Chris Webber, košarkaš
 2. 3. - Dejan Bodiroga, srpski košarkaš
 2. 3. - Matija Dedić, jazz pijanist, skladatelj
 8. 3. - Dalibor Andonov Gru, srpski reper († 2019)
 10. 3. - Eva Herzigová, model, glumica
 13. 3. - Edgar Davids, fudbaler
 23. 3. - Jerzy Dudek, poljski fudbaler
 23. 3. - Milorad Mažić, fudbalski sudija
 25. 3. - Admir Adžem, bh. nogometaš
 26. 3. - Ivica Kralj, crnogorski golman
 26. 3. - Larry Page, suosnivač Google-a
 30. 3. - Jan Koller, češki fudbaler

April/Travanj 
 1. 4. - Rachel Maddow, američka politička komentatorka
 4. 4. - Loris Capirossi, motociklista
 4. 4. - Jelena Trivan, srpska političarka
 5. 4. - Pharrell Williams, pevač, muzičar, producent
 7. 4. - Marco Delvecchio, fudbaler
 10. 4. - Roberto Carlos da Silva, fudbaler
 11. 4. - Milan Radonjić, Milan Tarot, komičar
 14. 4. - Adrien Brody, američki glumac
 18. 4. - Haile Gebrselassie, atletičar
 20. 4. - Vanja Ilić, hrvatska arhitektica
 21. 4. - Marko Bulat, pevač
 25. 4. - Damir Stojić, studentski kapelan Grada Zagreba
 30. 4. - Aleksandar Srećković, glumac

Maj/Svibanj 
 6. 5. - Dejan Tomašević, košarkaš
 9. 5. - Dragan Tarlać, košarkaš
 14. 5. - Giuliano, hrvatski pjevač
 16. 5. - Tori Spelling, američka glumica i spisateljica
 24. 5. - Ruslana, ukrajinska pjevačica
 24. 5. - Vladimír Šmicer, češki fudbaler
 25. 5. - Demetri Martin, komičar

Jun/Juni/Lipanj 
 1. 6. - Heidi Klum, model
 5. 6. - Isidora Minić, glumica
 6. 6. - Coraima Torres, glumica, "Kasandra"
 8. 6. - Lucija Šerbedžija, hrvatska glumica
 14. 6. - Svetlana Ceca Ražnatović, srbijanska pjevačica
 16. 6. - Federica Mogherini, italijanska i evropska političarka
 25. 6. - Nebojša Ilić (glumac)
 25. 6. - Hrvoje Spajić, povjesničar

Jul/Juli/Srpanj 
 3. 7. - Ivana Plechinger, hrvatska pjevačica i voditeljica
 5. 7. - Róisín Murphy, kantautorka, producent
 12. 7. - Christian Vieri, fudbaler
 13. 7. - Jelena Đurović, novinar, pisac, politički aktivista
 20. 7. - Haakon, krunski princ Norveške
 22. 7. - Rufus Wainwright, kanadski muzičar
 23. 7. - Monica Lewinsky, stažistkinja u Beloj kući
 26. 7. - Kate Beckinsale, glumica

Avgust/August/Kolovoz 
 6. 8. - Asia Carrera, glumica
 9. 8. - Filippo Inzaghi, italijanski fudbaler
 12. 8. - Richard Reid, neuspeli terorista
 14. 8. - Vladimir Vujasinović, vaterpolista
 14. 8. - Jay-Jay Okocha, fudbaler
 15. 8. - Nebojša Krupniković, fudbaler
 16. 8. - Milan Rapaić, hrvatski nogometaš
 19. 8. - Marco Materazzi, fudbaler
 21. 8. - Sergey Brin, suosnivač Google-a
 21. 8. - Nikolaj Valujev, bokser
 24. 8. - Inge de Bruijn, plivačica

Septembar/Rujan 
 1. 9. - Savo Milošević, srpski fudbaler
 3. 9. - Jennifer Paige, pevačica
 6. 9. - Nikola Grbić, srpski odbojkaš
 6. 9. - Greg Rusedski, teniser
 12. 9. - Paul Walker, glumac († 2013)
 13. 9. - Fabio Cannavaro, fudbaler
 13. 9. - Mislav Bago, novinar († 2022)
 15. 9. - Indira Vladić, pjevačica Colonia-e
 16. 9. - Aleksandar Vinokurov, biciklista
 18. 9. - Mark Shuttleworth, preduzetnik, promoter Ubuntua
 20. 9. - Jovana Petrović, glumica
 22. 9. - Ivan Zarić, glumac

Oktobar/Listopad 
 3. 10. - Neve Campbell, glumica
 3. 10. - Ljubomir Vranješ, švedski rukometaš
 7. 10. - Luka Bojović, kriminalac
 12. 10. - Ivana Stanković, model
 26. 10. - Tamara Jurkić Sviben, hrvatska pijanistica i pedagoginja
 29. 10. - Robert Pirès, fudbaler

Novembar/Studeni 
 1. 11. - Aishwarya Rai, glumica, mis sveta
 2. 11. - Samir Barač, hrvatski vaterpolist
 19. 11. - Darko Kovačević, srpski fudbaler
 29. 11. - Ryan Giggs, fudbaler, trener

Decembar/Prosinac 
 2. 12. - Monika Seleš, teniserka
 2. 12. - Jan Ullrich, biciklista
 4. 12. - Tyra Banks, model
 16. 12. - Mariza, fado pevačica

Kroz godinu 
 Nikola Pešić, vajar
 Srđa Popović (aktivist)
 Irfan Škiljan, softver-inženjer

Smrti

Januar/Siječanj – Mart/Ožujak 
 2. 1. - Ivo Žic-Klačić, književnik (* 1903)
 20. 1. - Amílcar Cabral, gvinejski i zelenortski antikolonijalni borac (* 1924)
 22. 1. - Lyndon B. Johnson, bivši predsjednik SAD (* 1908)
 26. 1. - Edward G. Robinson, glumac (* 1893)

 18. 2. - Frank Costello, gangster (* 1891)

 3. 3. - Nikolaj Nikitin, sovjetski arhitekta (* 1907)
 6. 3. - Pearl S. Buck, književnica, nobelovka (* 1892)
 14. 3. - Chic Young, crtač stripa (* 1901)
 14. 3. - Howard H. Aiken, pionir informatike (* 1900)
 26. 3. - Noël Coward, dramski pisac, kompozitor, pevač, glumac (* 1899)

April/Travanj – Jun/Lipanj 
 7. 4. - Petar Tomac, oficir, vojni historičar (* 1899)
 8. 4. - Pablo Picasso, španjolski slikar (* 1881.)
 11. 4. - Milojko Janković, vazduhoplovni general KJ (* 1884)
 12. 4. - Arthur Freed, filmski producent (* 1894)
 13. 4. - Henry Darger, autsajderski umetnik (* 1892)
 28. 4. - Jacques Maritain, katolički filozof (* 1882)

 16. 5. - Jacques Lipchitz, vajar (* 1891)
 21. 5. - Ivan Konjev, maršal, heroj SSSR (* 1897)

 5. 6. - Miladin Pećinar, građevinski inženjer, profesor, akademik (* 1893)
 6. 6. - Rajka Borojević, književnica (* 1913)
 9. 6. - Erich von Manstein, nemački feldmaršal (* 1887)
 16. 6. - Aleksandar Marinković - Šilja, operski pevač (* 1910)
 25. 6. - Vilko Gecan, slikar (* 1894)
 30. 6. - Nancy Mitford, književnica (* 1904)

Jul/Srpanj – Septembar/Rujan 
 2. 7. - Betty Grable, glumica, pin-up ikona (* 1916)
 2. 7. - Ferdinand Schörner, poslednji nemački feldmaršal (* 1892)
 3. 7. - Uroš Krunić, general-major JNA u penz., narodni heroj (* 1914)
 7. 7. - Veronica Lake, američka glumica (* 1922)
 12. 7. - Lon Chaney Junior, glumac (* 1906)
 20. 7. - Bruce Lee, kung fu borac, glumac (* 1940)
 26. 7. - Hans Albert Einstein, inženjer, sin Alberta i Mileve (* 1904)
 29. 7. - Roger Williamson, vozač F1 (* 1948)

 1. 8. - Walter Ulbricht, predsednik Istočne Nemačke (* 1893)
 6. 8. - Fulgencio Batista, bivši predsednik Kube (* 1901)
 8. 8. - Nikolaos Zahariadis, bivši lider KP Grčke (* 1903)
 8. 8. - Dušan Mugoša, društveno-politički radnik, narodni heroj (* 1914)
 13. 8. - Willy Rey, model (* 1949)
 14. 8. - Ivan Radović, slikar (* 1894)
 17. 8. - Jean Barraqué, francuski kompozitor
 23. 8. - Dominik Mandić, franjevac, povjesničar (* 1889)
 31. 8. - John Ford, američki filmski režiser (* 1875)

 2. 9. - J. R. R. Tolkien, književnik, filolog (* 1892)
 11. 9. - Salvador Allende, predsednik Čilea (* 1908)
 15. 9. - Gustaf VI Adolf, kralj Švedske (* 1882)
 15. 9. - Víctor Jara, čileanski pevač (* 1932)
 17. 9. - Marijana Radev, hrvatska operna pjevačica (* 1913.)
 19. 9. - Gram Parsons, rok kantautor (* 1946)
 23. 9. - Pablo Neruda, čileanski pjesnik, nobelovac (* 1904)
 26. 9. - Anna Magnani, glumica (* 1908)
 29. 9. - W. H. Auden, englesko-američki pesnik (* 1907)

Oktobar/Listopad – Decembar/Prosinac 
 2. 10. - Paavo Nurmi, finski atletičar (* 1897)
 5. 10. - Milunka Savić, ratnica iz Balkanskih i Prvog svetskog rata (* 1890)
 6. 10. - François Cevert, vozač F1 (* 1944)
 10. 10. - Ludwig von Mises, filozof, ekonomista (* 1881)
 16. 10. - Gene Krupa, džez-bubnjar (* 1909)
 18. 10. - Leo Strauss, politički filozof (* 1899)
 25. 10. - Abebe Bikila, etiopski atletičar (* 1932)
 26. 10. - Semjon Buđoni, maršal, heroj SSSR (* 1883)
 30. 10. - Veljko Maričić, glumac (* 1907)

 13. 11. - Elsa Schiaparelli, modna kreatorka (* 1890)
 24. 11. - Nikolaj Kamov, konstruktor helikoptera (* 1902)
 26. 11. - John Rostill, član Shadows-a (* 1942)

 1. 12. - David Ben Gurion, prvi premijer Izraela (* 1886)
 5. 12. - Robert Watson-Watt, pionir radara (* 1892)
 20. 12. - Bobby Darin, kantautor, glumac (* 1936)
 20. 12. - Luis Carrero Blanco, premijer Španije (* 1904)
 23. 12. - Gerard Kuiper, nizozemsko-američki astronom (* 1905)
 25. 12. - İsmet İnönü, general, bivši premijer odn. predsednik Turske (* 1884)
 25. 12. - Gabriel Voisin, pionir avijacije (* 1880)
 30. 12. - Konstantin Veršinin, glavni maršal avijacije SSSR (* 1900)

Nobelove nagrade 
 Fizika: Leo Esaki, Ivar Giaever (eksperimentalna otkrića u vezi tunelskih fenomena u poluprovodnicima [Esaki] i superprovodnicima [Giaever]) i Brian Davon Josephson (teoretsko predviđanje svojstava superstruje kroz tunelsku barijeru, naročito one pojave opšte poznate kao Josephsonovi efekti)
 Kemija: Ernst Otto Fischer i Geoffrey Wilkinson (pionirski, zaseban, rad na hemiji organometalnih, tzv. sendvičkih jedinjenja)
 Fiziologija i medicina: Karl von Frisch, Konrad Lorenz i Nikolaas Tinbergen (otkrića u vezi organizacije i izazivanja individualnih i socijalnih obrazaca ponašanja, kod životinja)
 Književnost: Patrick White (za epsku i psihološku narativnu umetnost koja je uvela novi kontinent u literaturu)
 Mir: Henry Kissinger i Le Duc Tho (mirovni napori u Vijetnamu, Tho je odbio nagradu)
 Ekonomija: Wassily Leontief (razvoj metoda input-output i za njegovu primenu na važne ekonomske probleme)

Reference 

 Literatura
 Yugoslav Party Official Against Ideological Bloc Division in Europe , Slobodan Stanković, OSA - RFE
 Milan Bajec, Ivan Dolničar (1981). Jugoslavija 1941-1981, Beograd: Eksport pres.

Spoljne veze 
 Yugoslav Criticism of an American Book , Slobodan Stanković, OSA-RFE (o partizanskim pregovorima sa Nemcima 1943).
 Thoughts Behind Purges in Vojvodina , S.Stanković, OSA-RFE
 Kardelj Changes His Mind on the Role of the State , OSA-RFE
 Tito's Foreign Policy Interview in "Vjesnak" , S.Stanković, OSA-RFE
 Gambling in Yugoslavia: Self-Managing Socialist Casinos , S.Stanković, OSA-RFE
 Poland and Yugoslavia: Two States with the Same Anthem , OSA-RFE
 On the Eve of Tito-Ceausescu Meeting , S.Stanković, OSA-RFE
 Hungary and Yugoslavia: A Unique Relationship? , William F. Robinson, OSA-RFE
 American Express Branch in Yugoslavia , S.Stanković, OSA-RFE
 New Yugoslav Constitution Elaborates Further Self-Management Principles , Zdenko Antić, OSA-RFE
 Latest Issue of "Praxis" Reviewed , S.Stanković, OSA-RFE
 On the Eve of the Non-Aligned Conference , S.Stanković, OSA-RFE
 Circulation of Most Important Yugoslav Dailies Surveyed , S.Stanković, OSA-RFE
 Review Of East European, Soviet, And Chinese Foreign Broadcasting , Martin K. Bachstein, OSA-RFE

Godine